कोरोना अपडेट: देश में पिछले 24 घंटों में कोरोना के 3,207 नए मामले, 29 मरीज़ों की मौत
दिल्ली: देश में आज फिर कोरोना के तीन हज़ार से ज़्यादा मामले सामने आए है | हालांकि पिछले दो दिनों से कोरोना के मामलों में कमी आयी है | स्वास्थ्य मंत्रालय द्वारा आज सोमवार, 9 मई को जारी आंकड़ों के अनुसार देश में पिछले 24 घंटों में कोरोना के 3,207 नए मामले सामने आए हैं। जबकि 8 मई को कोरोना के 3,451 मामले और 7 मई को 3,805 मामले सामने आए थे | देश में कोरोना के घटते, बढ़ते मामलों का कारण यह है की राज्यों में कोरोना जगह-जगह पर विस्पोट की तरह सामने आ रहा है | कोरोना ज़्यादातर शैक्षणिक संस्थानों में बच्चो को अपनी चपेट में ले रहा है | दरअसल पिछले दिनों राज्यों ने स्कूलों को खोलने के आदेश दिए थे | जिसके चलते जगह-जगह शैक्षणिक संस्थानों में करना के मामले बढ़ने शुरू हो गए है |
मीडिया रिपोर्ट के मुताबित ओडिशा में बीते दिन कोरोना के 71 मामले दर्ज़ किए गए है | इनमे से 64 स्कूली बच्चे कोरोना की चपेट में आ गए हैं | दरअसल, ओडिशा के रायगडा जिले में स्थित दो स्कूलों के हॉस्टल में रहने वाले 64 छात्र कोरोना पॉजिटिव मिले हैं | रविवार को हुई रैंडम टेस्टिंग के दौराना ये छात्र कोविड पॉजिटिव पाए गए हैं | इनमें कोरोना के कोई लक्षण नहीं हैं फिर भी उन्हें अन्य छात्रों से अलग आइसोलेट कर दिया गया है | रायगड़ा के जिलाधिकारी सरोज कुमार मिश्रा के ने कहा की हम पूरी एहतियात बरत रहे हैं, और स्थिति नियंत्रण में है | साथ ही कहा कि ऐसे में कोई कोरोना का प्रकोप नहीं है | लेकिन रेंडम टेस्टिंग के दौरान हमे दो हॉस्टल में कुल 64 छात्र कोविड पॉजिटिव मिले हैं | हालांकि इन छात्रों में कोरोना के कोई लक्षण नहीं है, लेकिन हॉस्टल प्रबंधन ने उन्हें आइसोलेट कर दिया है | डीएम ने कहा कि अब हम उन बच्चों के फ्रेश सैंपल राज्य चिकित्सालय में गहन जांच के लिए भेज रहे हैं, ताकि दोबारा कंफर्म किया जा सके. फिलहाल मेडिकल टीमों को हॉस्टल में तैनात कर दिया गया है।
साथ ही गुजरात में पिछले 24 घंटो में कोरोना के 37 नए मामले सामने आए है, जिनमे से अकेले अहमदाबाद में 34 मामले दर्ज किए गए है | राष्ट्रीय डिजाइन संस्थान में पिछले 24 घंटे में सबसे अधिक 24 के सामने आए जिसके चलते संस्थान का शैक्षणिक कार्य ठप हो गया है। संस्थान में शुक्रवार को संक्रमण का एक केस दर्ज किया गया था उसके बाद शनिवार को चार और नए के सामने आए इनके संपर्क में आने वाली छात्रों की जांच करने पर 19 छात्र संक्रमित पाए गये।
इसके अलावा बीते दिन कोरोना से 29 मरीज़ों की मौत हुई है। जिनमें से 26 मरीज़ों की मौत केरल में हुई और एक-एक मरीज़ की मौत महाराष्ट्र, कर्नाटक और उत्तर प्रदेश में हुई है। हालांकि इस बीच देश भर में कोरोना से पीड़ित 3,410 मरीज़ों को ठीक किया गया है। और एक्टिव मामलों में आज 232 कम हुए हैं|
देश में अब कोरोना संक्रमण के मामलों की संख्या बढ़कर 4 करोड़ 31 लाख 5 हज़ार 401 हो गयी है। जिनमें से अब तक 5 लाख 24 हज़ार 93 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 60 हजार 905 मरीज़ों को ठीक किया जा चुका है। देश में अब एक्टिव मामलों की संख्या घटकर 0.05 फ़ीसदी यानी 20 हज़ार 403 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 90 करोड़ 34 लाख 90 हज़ार 396 डोज दी जा चुकी हैं। जिनमें से 13 लाख 50 हज़ार 622 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 10 लाख 29 हज़ार 858 सैंपलों की जांच की जा चुकी है। जिनमें से 3 लाख 36 हज़ार 776 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 3,207 नए मामले दर्ज किए गए हैं। जिनमें दिल्ली से 1,422 मामले, हरियाणा से 513 मामले, केरल से 381 मामले, महाराष्ट्र से 224 मामले, कर्नाटक से 112 मामले, राजस्थान से 91 मामले, उत्तर प्रदेश से 85 मामले, ओडिशा से 71 मामले, पश्चिम बंगाल से 51 मामले, तमिलनाडु से 47 मामले, गुजरात से 37 मामले, तेलंगाना से 32 मामले, मध्य प्रदेश से 28 मामले, पंजाब से 23 मामले, मिज़ोरम से 16 मामले और चंडीगढ़ से 11 मामले सामने आए हैं।
साथ ही, बिहार और जम्मू कश्मीर से 10-10 मामले, आंध्र प्रदेश से 9 मामले, छत्तीसगढ़ और गोवा से 8-8 मामले, उत्तराखंड से 7 मामले, हिमाचल प्रदेश, मेघालय और झारखण्ड से 2-2 मामले और एक-एक मामला मणिपुर, अरुणाचल प्रदेश, नागालैंड, लद्दाख और अंडमान और निकोबार द्वीप समूह से सामने आया है। बीते दिन असम, पुडुचेरी, त्रिपुरा, सिक्किम, लक्षद्वीप और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva